มีเลือดออกตอนท้องแก่ใกล้จะ9เดือนมีเลือดออกคล้ายประจำเดือนแต่สีของเลือดที่ออกมีสีจ้างๆไม่ใช่เลือดสดๆอย่างที่เปนประจำเดือนเด็กในท้องจะเปนอะไรไหมค่ะมันเกิดจากอะไรค่ะเปนอันตรายกับเด็กในท้องและแม่ไหมค่ะ
สวัสดีค่ะ การที่มีเลือดออกทางช่องคลอดตั้งแต่ตั้งครรภ์ได้ 28 สัปดาห์ เป็นต้นไปจนถึงก่อนการเจ็บครรภ์คลอดเรียกว่าการตกเลือดก่อนคลอด การตกเลือดก่อนคลอดเป็นภาวะฉุกเฉินที่เป็นสาเหตุการเสียชีวิตของมารดาและทารกได้ ทำให้เกิดการคลอดก่อนกำหนดสูงขึ้นสาเหตุที่เป็นไปได้-เป็นเลือดออกที่แสดงถึงว่าใกล้จะถึงกำหนดคลอด คือปากมดลูกเริ่มมีการเปิดออก อาจตามมาด้วย ปวดท้องหน่วงๆ เจ็บครรภ์คลอด-เลือดออกจากรกเกาะต่ำ-เลือดออกจากรกลอกตัวก่อนกำหนดในกรณีนี้แนะนำให้รีบไปพบสูตินรีแพทย์ที่ฝากครรภ์อยู่ทันที เพื่อตรวจร่างกายอย่างละเอียดและติดตามการเต้นของหัวใจเด็ก ยิ่งถ้ามีอาการปวดท้องหน่วงๆร่วมด้วย ควรรีบไปค่ะ แพทย์จะสังเกตอาการอย่างใกล้ชิดว่าเป็นเลือดออกจากการใกล้คลอดหรือไม่ ถ้าเลือดหยุดและอาการของทารกในครรภ์ปกติ การตั้งครรภ์จะดำเนินต่อจนกระทั่งครบกำหนดคลอดได้ หากเลือดออกมากจนเป็นอันตรายถึงชีวิต ทารกเริ่มมีการเต้นของหัวใจผิดปกติ แพทย์จะยุติการตั้งครรภ์ทันทีการดูแลตัวเองเบื้องต้น งดการมีเพศสัมพันธ์ งดการออกแรง หรือยกของหนัก